epitelmuskelcelle
Store norske leksikon,Biologi,Vitenskapsgrener i biologien,Anatomi,Dyrenes anatomi
Epitelmuskelcelle er en overhudscelle (epidermiscelle) med evne til sammentrekning. Epitelmuskelceller forekommer hos nesledyr.
Hos nesledyr kjenner man også en rekke overgangstyper i tillegg til ekte muskelceller. Epitelmuskelceller, som samtidig fungerer både som epitelcelle og muskelcelle, er antatt å representere en slags forløper for de egentlige muskelceller. Struktur Epitelcellenes basale cytoplasma er trukket ut i en båndlignende del som inneholder én eller flere fine tråder med evne til sammentrekning. Cellenes båndlignende struktur har lengdeaksen orientert parallelt med epidermis' frie flate. Les mer i Store norske leksikon nesledyr livets evolusjonshistorie